# PREDSEDA NÁRODNEJ RADY SLOVENSKEJ REPUBLIKY

Číslo: KNR-ODOS-2176/2025-37

****

1047

ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 10. septembra 2025

k zmene v zložení Klubu poslancov Národnej rady Slovenskej republiky za volebnú koalíciu SLOVENSKO, ZA ĽUDÍ, KÚ

1. **B e r i e m n a  v e d o m i e**

písomné oznámenie, ktoré mi doručil predseda Klubu poslancov Národnej rady Slovenskej republiky za volebnú koalíciu SLOVENSKO, ZA ĽUDÍ, KÚ poslanec Národnej rady Slovenskej republiky Michal Šipoš 9. septembra 2025 o tom, že

- dňom 20. augusta 2025 prestala byť členkou Klubu poslancov Národnej rady Slovenskej republiky za volebnú koalíciu SLOVENSKO, ZA ĽUDÍ, KÚ poslankyňa Národnej rady Slovenskej republiky Anna Záborská, ktorej mandát poslankyne Národnej rady Slovenskej republiky zanikol úmrtím 20. augusta 2025;

- dňom 9. septembra 2025 sa stal členom Klubu poslancov Národnej rady Slovenskej republiky za volebnú koalíciu SLOVENSKO, ZA ĽUDÍ, KÚ poslanec Národnej rady Slovenskej republiky Igor Dušenka, ktorý nastúpil na uprázdnený mandát poslankyne Národnej rady Slovenskej republiky Anny Záborskej a sľub poslanca Národnej rady Slovenskej republiky zložil na 39. schôdzi Národnej rady Slovenskej republiky 9. septembra 2025.

1. **U k l a d á m**

vedúcemu Kancelárie Národnej rady Slovenskej republiky

zabezpečiť **zníženie** limitu finančných prostriedkov Kancelárie Národnej rady Slovenskej republiky určeného na úhradu výdavkov Klubu poslancov Národnej rady Slovenskej republiky za volebnú koalíciu SLOVENSKO, ZA ĽUDÍ, KÚ o čiastku pripadajúcu na jedného člena (Anna Záborská) od 21. augusta 2025 a **zvýšenie** uvedeného limitu pripadajúceho na jedného člena (Igor Dušenka) od 9. septembra 2025.

Richard R a š i v. r.